**Ջորջ Լոուրենս Փրայս** (անգլ.՝ George Lawrence Price*,* դեկտեմբերի 15, 1892(1892-12-15), Falmouth, Նոր Շոտլանդիա, Կանադա - նոյեմբերի 11, 1918(1918-11-11), Ville-sur-Haine, Le Rœulx, Սուանիե, Էնո, Բելգիա), կանադացի զինվոր, շարքային; Ավանդաբար համարվում է Բրիտանական կայսրության վերջին զինվորը, որ զոհվել է Առաջին համաշխարհային պատերազմում՝ սպանվել է ժամը 10:58-ին, Առաջին Կոմպիենի զինադադարի ուժի մեջ մտնելուց երկու րոպե առաջ, բայց ոչ վերջին զինվորը, որը զոհվել է պատերազմում, վերջինը՝ Հենրի Գյունթերն է, ԱՄՆ բանակի սերժանտ, որ մահացել է ժամը 10:59-ին:

Կենսագրություն
--------------

Ջորջ Լոուրենս Փրայսը ծնվել է 1892 թվականի դեկտեմբերի 15-ին Ֆալմութում, Նոր Շոտլանդիա, Կանադա։ Նա իր մանկությունն անցկացրել է Չերչ Սթրիթում (այժմ՝ Պորտ Ուիլյամս), զորակոչի պահին՝ 1917 թվականի հոկտեմբերի 17-ին բնակվել է Մուս-Ջո քաղաքում։ Ծառայել է կանադական էքսպեդիցիոն ուժերի A վաշտի 28-րդ գումարտակում։

Մահ
---

Մոնսի համար մղվող մարտերին մասնակցած Բրիտանական էքսպեդիցիոն ուժերի գնդին նվիրված հարթաքանդակ։
1918 թվականի նոյեմբերի 11-ին շարքային Փրայսը մասնակցել է բելգիական փոքր գյուղի գրավմանը։ Հակառակորդի գնդացիրից կրակի տակ անցնելով Վիլ-սյուր-Այն քաղաքի Կենտրոնական ջրանցքը, պարեկներըը շարժվել են դեպի տների շարքը, որպեսզի չեզոքացնեն գնդացրորդին, որ կրակել էր պարեկի վրա անցման ժամանակ։ Պարեկը ներխուժել է տուն, սակայն զինվորները պարզել են, որ գերմանացիներին հաջողվել է փախչել հետևի ելքով։ Հետո կանադացիները խուզարկել են հարևան տունը, սակայն այնտեղ էլ ոչ ոքի չեն գտել։ Ջորջ Փրայսը, տան տիրոջ խորհրդին հակառակ դուրս է եկել տնից։ Ժամը 10:58-ին հրացանի կրակոց է հնչել և Փրայսը ընկել է մահացած։

Ճակատագրի հեգնանքով Փրայսը մահացել է առաջին Կոմպիենի զինադադարից ուղիղ երկու րոպե առաջ։

Ջորջ Փրայսի հուղարկավորությունը տեղի է ունեցել Մոնսից հարավ-արևելք Ավրեյսի հին համայնքային գերեզմանատանը, որտեղ թաղված են պատերազմում զոհված առաջին և վերջին բրիտանացի զինվորները՝ Ջոն Պարը և Ջորջ Էլիսոնը։

1968 թվականին Փրայսի մահվան 50-ամյակի և զինադադարի կապակցությամբ նրա վաշտի ողջ մնացած զինվորները ժամանել են Վիլ-սյուր-Այն՝ հուշատախտակ բացելու այն տան վրա, որի մոտ նա զոհվել էր։

Հիշատակ
-------

Վիլ-սյուր-Այն քաղաքի տարրական դպրոցներից մեկը անվանակոչվել է շարքային Ջորջ Լոուրենս Փրայսի անունով (ֆր.՝ École George Price). Բելգիայում Կանադայի դեսպան Դենիս Ռոբերտը ներկա է գտնվել դպրոցի անվանակոչության արարողությանը։ 1991 թվականին քաղաքում կառուցվեց ևս մեկ կամուրջ Կենտրոնական ջրանցքի վրայով, և նույն թվականի նոյեմբերի 11-ին, հասարակական հարցման արդյունքների համաձայն, կամուրջը անվանվել է Ջորջ Փրայսի անունով (ֆր.՝ Passerelle George Price*Passerelle George Price*)։

Հետաքրքիր փաստ
--------------

Քննությունը ցույց է տվել, որ Կոմպիենի անտառի երկաթուղային վագոնում բանակցություններ վարելու ժամանակ Ֆրանսիայի մարշալ Ֆերդինանդ Ֆոշը հրաժարվել է գերմանական կողմի առաջարկն ընդունելուց, այն է՝ դադարեցնել կրակը անիմաստ զոհերից խուսափելու համար։ Դրա հետևանքով հաշտության համաձայնագիրը ստորագրելուց հետո մինչ նրա ուժի մեջ մտնելը՝ նոյեմբերի 11-ը (ժամը 11:00), սպանվածների և վիրավորվածների թիվը կազմել է 11.000։

Ծանոթագրություններ
------------------

1. ↑  Find A Grave — 1996.
2. 1 2   *George Price*, Web matters, արխիվացված  օրիգինալից 13 June 2011-ին, վերցված է 13 November 2010
3. ↑  *Bridger, Geoff* The Great War Handbook. — Barnsley: Pen & Sword[en], 2009. — С. 182. — ISBN 978-1-84415-936-9
4. ↑  "November 11, 1918: The Last Hours, The Last Man". *NW Battalion*. Արխիվացված է the original 2011 թ․ օգոստոսի 14-ին. Retrieved 2008 թ․ նոյեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Lichfield, John (2008 թ․ նոյեմբերի 8). "Two soldiers linked in death by a bizarre coincidence". *The Independent*. London. Արխիվացված է the original 2008 թ․ դեկտեմբերի 12-ին. Retrieved 2017 թ․ սեպտեմբերի 30.
6. ↑  Le Clercq, Jean (ֆրանսերեն), *Le Rœulx: le village de Ville-sur-Haine*, Belgium, արխիվացված  օրիգինալից 23 January 2011-ին, վերցված է 13 November 2010
7. ↑  Persico, p. 378.